คลังเร่งทำตัวเลขดันงบสมดุล5ปี
ปลัดคลังเร่งสรุปตัวเลข รายได้ รายจ่าย และเงินลงทุน ทำงบสมดุลให้ได้ภายใน 5 ปี ตั้งเป้างบลงทุน 4 แสนล้านบาท แก้ไขปัญหาความไม่เท่าเทียม และเพิ่มขีดความสามารถการลงทุนของประเทศ
15 ต.ค. 2553

ปลัดคลังเร่งสรุปตัวเลข รายได้ รายจ่าย และเงินลงทุน ทำงบสมดุลให้ได้ภายใน 5 ปี ตั้งเป้างบลงทุน 4 แสนล้านบาท แก้ไขปัญหาความไม่เท่าเทียม และเพิ่มขีดความสามารถการลงทุนของประเทศ
นายอาีรีพงศ์ ภู่ชอุ่ม ปลัดกระทรวงการคลัง กล่าวว่า ขณะนี้ได้ให้หน่วยงานต่างๆ เร่ง สรุปตัวเลขรายได้ รายจ่าย และงบลงทุน เพื่อทำงบประมาณสมดุลภายใน 5 ปี  โดยภายในต้นเดือนหน้าจะสรุปตัวเลขได้ทั้งหมด 3 ด้าน และจะทำให้เ้ห็นกรอบการทำงบประมาณสมดุลภายใน 5 ปี แบบกว้างๆ โดยนายกรณ์ จาติกวณิช รมว.คลัง จะมีการสัีมมนาผู้บริหารคลัง เพื่อสรุปแผนการทำงบประมาณสมดุลให้ได้ตามกำหนด ในวันที่ 13 พ.ย.นี้
นานอาีรีพงษ์ กล่าวว่า การทำงบประมาณสมดุลต้องมีงบลงทุนไม่ต่ำกว่า 25% ของงบรายจ่ายทั้งหมด ซึ่งประมาณการเบื้องต้นในอีก 5 ปีข้างหน้าจะมีงบลงทุนจากงบประมาณ 2 แสนล้านบาท งบลงทุนของรัฐวิสาหกิจอีก 2 แสนล้านบาท ทำให้มีงบลงทุนรวมแล้วไม่ต่ำกว่า 4 แสนล้านบาท ซึ่งต้องมาบริหารจัดการให้ตรงกับยุทธศาสตร์การบริหารของประเทศให้มากที่สุด
นอกจากนี้ ยังมีงบลงทุนอีกบางส่วนที่มาจากภาคเิอกชน โดยการร่วมทุนกับภาครัฐ เช่น ในในโครงการรถถไฟฟ้าที่กำลังก่อสร้างเพิ่มขึ้น ทำให้เป็นอีกช่องทางหนึ่งที่จะเพิ่มการลงทุนของประเทศให้มากขึ้น เพียงแต่รัฐบาลต้องสร้างความชัดเจนในการลงทุน เพื่อดึงภาคเอกชนให้เข้่ามาร่วมทุนกับรัฐบาล เป็นการแบ่งเบาภาระงบประมาณที่มีจำกัด
ขณะที่งบประมาณรายจ่ายของประเทศ ขณะนี้มีการเพิ่มขึ้นจาก 60% เป็น 70% ของงบประมาณรายจ่ายทั้งหมด หากตัวเลขออกมาเพิ่มสูงขึ้น ก็ต้องมีการประหยัดลดรายจ่ายที่ไม่จำเ้ป็นออกไป เพื่อไม่ให้งบรายจ่ายขยายตัวเพิ่มขึ้น
นายอารีพงษ์ กล่าวว่า ขณะนี้เศรษฐกิจฟื้นตัวได้ดีแล้ว ทำให้ต้องมองว่าเศรษฐกิจจะเดินต่อไปข้างหน้าให้ยั่งยืนได้อย่างไร ซึ่งปัญหาของเศรษฐกิจต่อไปจากนี้จะมี 2 ด้านที่สำคัญ คือการสร้่างความเท่าเทียมกันของคนในสังคม และการสร้างขีดความสามารถการแข่งขันของประเทศ โดยภายใน 5 ปี นโยบายการเงินการคลังต้องแก้ไขปัญหาดังกล่าวให้มากที่สุด คาดว่างบลงทุนจากงบประมาณก็จะเน้นการแก้ไขความไม่เสมอภาคของคนในสังคม และงบลงทุนจากรัฐวิสาหกิจจะเน้นเพิ่มขีดความสามารถการแข่งขันของประเทศ